alexandrainst/scandi-wiki huggingface dataset:
Robert Peary

Robert Edwin Peary (6. mai 1856 - 20. februar 1920) var flotayvirmaður í USA, men gjørdi eisini fleiri pólrannsóknarferðir – við tí fyri eyga at koma á Norðurpólin. Tað lukkaðist honum 6. apríl 1909. Hann sigldi norður í íshavið við rannsóknarskipi sínum Roosevelt, har tað stóð fast í skrúvísi. Síðan helt hann leiðina fram við monnum sínum á hundasletu og skíðum. Eftir heimkomuna varð Peary útnevndur til kontraadmiral í amerikanska herflotanum.

Amerikanarar
Føðingar í 1856
Andlát í 1920
Skapanarlæra

Skapanarlæra er trúgvin uppá, at Guð skapaði heimin uppá 6 vanlig samdøgur fyri 6.000 - 10.000 árum síðan. Írski biskupurin James Ussher (4. januar 1581 – 21. mars 1656) helt seg kunna dagfesta skapanina til  23. oktober 4004 f.Kr.

Fólk, ið trýr upp á skapanarlæru, heldur, at alt í Bíbliuni við denti løgdum á mósebøkurnar er sannleiki og veruligar hendingar. Skapanarlæra, sum vit kenna hana í dag (ungjarðarskapanarlæra), er sprottin frá adventistunum í USA í 1800-talinum, og síðan hevur læran breitt seg út og komið til aðrar evangeliskar kirkjur eftir 1960. Kristin skapanarlæra kom veruliga á politisku dagsskránna í USA í sjeytiárunum, tá konservativur kristindómur fekk vind í politisku seglini.

Í dag siga umleið 40 % av amerikanarum seg trúgva, at jørðin er 6 000 ára gomul og skapað eftir seks døgum. 2% av amerikonskum náttúruvísindafólki trúgva tað sama, har ið støddfrøðingar og teldufrøðingar eru taldir uppí. 

Í nýggjari hami hevur skapanarlæran fingið heitið "intelligent design", ið merkir skynsom sniðgeving. Royndir hava verið í Amerika at fáa fingið "intelligent design" ístaðin fyri menningarlæru í almennum skúlum, men tað er ikki komið ígjøgnum, tí tað hevur verið mett at verið kristið og harvið ímóti amerikonsku grundlógini, viðvíkjandi skilnað millum kirkju og land.

Átrúnaður
Pseudovísindi
Dialogos

Dialogos er ein  felagsskapur, sum arbeiðir fyri at lyfta samtaluna millum kristna trúgv og vísind í Føroyum uppá nýggjar, betri og áhugaverdari hæddir. Dialogos varð stovnað vegna eina misnøgd við hvussu vanliga verður tosað um vísind ímillum kristin í Føroyum. 

Felagsskapir
Faraday Institute for Science and Religion

Faraday Institute for Science and Religion er uppkallað eftir vísindamanninum Michael Faraday, ið livdi frá 1791 til 1867. Umframt at vera ein tann kendasti bretski vísindamaðurin fyri sítt arbeiði innan alis- og evnafrøði var hann eisini ein íðin kristin trúgvandi.

Faraday Institute, ið hevur tilknýti til St. Edmunds College í Cambridge, er virkið á 4 høvuðsøkjum:

 Gransking og útgáva av tilfari innan vísindi og átrúnað. 
 At bjóða út skeið og einkultar lærugreinar innan vísindi og átrúnað. 
 At skipa fyri almennum fyrilestrum og ráðstevnum innan vísindi og átrúnað. 
 At bera rættar og nágreiniligar upplýsingar til altjóða miðlar í spurningum viðvíkjandi vísindum og átrúnaði.

Ávísingar úteftir 
 Heimasíða hja Faraday Institute

Pseudovísindi
Frøði
Átrúnaður
Ongland
Christians In Science

Christians In Science (CiS) er ein altjóða kristin felagsskapur ið serliga er ætlaður trúgvandi fólki, ið arbeiða innan vísind, men er eisini opin fyri tey, ið eru áhuga í trúgv og vísind. 

Felagsskapir
Scibel

Scibel (eitt orðaspæl við science og bible) er ein bretskur felagskapur ið er sprottin úr arbeiðinum hjá Christians In Science (CiS), men vendir sær meir nágreiniliga til tað yngra ættarliðið. Við slagorðunum, "Hard questions - Real answers", hevur Scibel sum endamál at upplýsa ung um samanspælið ímillum vísind og trúgv, og at vísa á at hesi ikki eru í andsøgn. Týdningurin av hesum arbeiðinum sæst best í tí stuðlinum verkætlanin hevur fingið frá alskins felagskapum so sum frelsunarherinum, Youth With A Mission og Evangelical Alliance. 

Felagskapur
R. J. Berry

R. J. Berry (Robert James "Sam" Berry, føddur í 1934) er ein vistfrøðiligur gengranskari, og professari á University College London. Berry er millum hægst virdu lívfrøðingarnar og genetikkararnar í Bretlandi. Hann hevur fingið Templeton UK Individual Award í 1996 fyri sítt "áhaldandi arbeiði fyri kristnari trúgv í einari vísindaligari tíð". Hann hevur verið formaður í Linnean Society, British Ecological Society, European Ecological Federation og Christians In Science (CiS), og hevur skriva nógvar bøkur um genetik, lívfrøði, økologi og um sambandi ímillum trúgv og vísind. 

Lívfrøðingar
Bretar
Professarar
Niels Henrik Gregersen

Niels Henrik Gregersen er ímillum teir fremstu teinkjararnar í næstu generatiónini av gudfrøðingum, sum serliga viðgera sambandið ímillum trúgv og vísindi. Hann las undir víðagitna týska gudfrøðinginum Wolfhart Pannenberg og hevur skrivað og ritstjórnað ein hóp av bókum um trúgv og vísind. Hann var við til at stovna International Society for Science and Religion og var í fleiri ár næstformaður í European Society for the Study of Science and Theology.

Guðsfrøðingar
Mumbai

Mumbai (; eisini kendur sum Bombay, ið var almenna navnið til 1995 er høvuðsstaður í indiska stakríkinum Maharashtra í Vesturindia. Í Mumbai býi búgva fleiri enn 12,5 mió. fólk, ið ger býin til størsta bý í India eftir fólkatalinum. Í stórbýarøkinum Mumbai búgva 18,5 milliónir, og um øll regiónin verður tald við, so kemur fólkatalið upp um 20 milliónir, ið ger Mumbai regiónina til ein av heimsins størstu stórbýum eftir fólkatalinum. Mumbai er ein týdningarmikil havnabýur. Býurin er á einari oyggj, upprunaliga tó á sjey oyggjum, ið nú eru bygdar saman. Mumbai liggur eystantil í India og hevur góða náttúruhavn. Býurin er eisini ríkasti býur í India. Uttan um býin eru stórar bummullarlundir, og í Mumbai eru fleiri spuna- og klædnavirki. Helmingurin av øllum fólkinum í Mumbai arbeiðir í klædnaídnaðinum.

Jarðfrøði 
Frá byrjan lá Mumbai á sjey oyggjum, ið vóru bundnar saman við einum av teimum fyrstu stóru verkfrøðingaverkætlanunum, ið guvernøruin William Hornby skipaði fyri frá 1782til 1784. Í 1838 vóru allar oyggjarnar knýttar saman.

Veðurlag 
Mumbai hevur tropiskt veðurlag. Ársmeðalhitin er knapt 27 °C. Lægsti skrásetti hitin í býnum er 7,4 °C frá 22. januar 1962. Hægst máldi hitin er 42 °C. Monsunregnið, ið er í tíðarskeiðnum juni - september, gevur ríkiligt av avfalli.

Búskapur 
Mumbai er ein av týdningarmiklastu býum í India um hugt verður at búskapinum - 16 % av øllum inntøkuskatti og 35 % av øllum ognarskatti, ið verður goldin í India, verður goldin í Mumbai.

Søga 
Tann fyrsta búsetingin í økinum, har ið Mumbai er í dag, fór fram umleið ár 600 f.Kr.. Økið hevði upprunaliga sjey oyggjar. Hesar hoyrdu til Maurya-ríkið í 3. øld f.Kr.. Tær sjey oyggjarnar vóru Bombay-oyggin, Parel, Mazagaon, Mahim, Colaba, Worli, og Old Woman's Island (eisini kend sum Lítla Colaba).

Ítróttur 
Krikket er tann best umtóktað ítróttargreinin í Mumbai. Fótbóltur er eisini væl dámt, og nógv fylgja við í ensku Premier League og FIFA World Cup. Mumbai City FC umboðar býin í Indisku Super League. Tvey lið umboða býin í I-League, tey eru Mumbai FC og Air-India.

Rugby verður spælt á Bombay Gymkhana frá juni til november.

Hvørt ár í februar er Mumbai vertur fyri hestaríðikapping, ið verður hildið á Mahalaxmi Racecourse. Ein onnur ríðikapping fer eisini fram í býnum í februar, tað er Mcdowell's Derby, ið verður hildin hjá Turf Club í Mumbai.

Kendir íbúgvar 
 Sachin Tendulkar | Anish Kapoor | Rudyard Kipling | Bhownaggree | Bhimrao Ramji Ambedkar | Rajiv Gandhi | Zubin Mehta | Merle Oberon | Salman Rushdie | Terence Hanbury White | Freddie Mercury

Keldur 

Býir í India
Jólastjørnan

Jólastjørnan (2008) er eitt jólalag hjá tónleikabólkinum Maður:glotti. Lá til ókeypis download á heimasíða teirra, jólin 2008. Lagið kan keypast á iTunes.

Útvortis avísing 

 Jólastjørnan

Fløgur
Mike Huckabee

Michael Dale "Mike" Huckabee (f. 1955) er fyrrverandi guvernørur í Arkansas. Huckabee er føddur 24. august 1955 í Hope í Suðurarkansas. Hann er limur í Republikanska flokkinum. Hann er eisini baptistprestur og sjónvarpsvertur. Huckabee tók bachelorútbúgving á Ouachita Baptist University. Í 1974 giftist hann við Janet Huckabee. Huckabee er eisini rithøvundur og hevur skrivað sjey bøkur. Fyrsta bókin Character is the Issue: How People With Integrity Can Revolutionize America kom út í 1997. Hann býr nú í Little Rock í Arkansas. 

Hann sigur við sjónvarpið Fox News Channel, at hann fer ikki at royna at gerast valevni hjá Republikanarunum til forsetavalið 2012. Huckabee, sum er fyrrverandi guvernørur í statinum Arkansas, royndi seg, tá Republikanararnir skuldu finna eitt valevni til forsetavalið í 2008, men hann mátti lúta fyri John McCain. Avgerðin ger støðuna hjá Republikararunum enn truplari, tí veljarakanningarnar hava givið Demokratiskla forsetanum Barack Obama vind í seglini eftir at amerikanskar herdeildir tóku Osama bin Laden av døgum 2. mei 2011.

Bøkur 

 Character is the Issue: How People With Integrity Can Revolutionize America (1997)
 Kids Who Kill (1998)
 Living Beyond Your Lifetime (2000)
 Quit Digging Your Grave with a Knife and Fork (2005)
 From Hope to Higher Ground: 12 Stops to Restoring America's Greatness (2007)
 Character Makes a Difference: Where I'm From, Where I've Been, and What I Believe (2007)
 Do the Right Thing: Inside the Movement That's Bringing Common Sense Back to America (2008)

Ávísingar úteftir 

 Mike Huckabee; Almenn heimasíða

Amerikanskir politikarar
Amerikanskir rithøvundar
Amerikanskir sjónvarpsvertir
Føðingar í 1955
Surrealisma

Surrealisma er eitt rák frá 1920-árunum, sum byggir á dýpdarsálarfrøðina hjá Sigmund Freud (1856-1939), og sum roynir at lata undirvitskuna sleppa framat, so at tað dreymakenda og tað skilaleysa í gerandisdegnum og í veruleikanum eisini sleppur framat. 

Mentasøga
List
Elia

Elia (hebráiskt: אליהו, Eliyahu), sum er nevndur í Gamla Testamenti, var profetur og fór harðliga fram móti dýrkanini av teim gomlu gudunum, t.d. Baal. Hann kravdi, at ísraelsmenn bara dýrkaðu tann eina sanna Gud, Jehova. Í Kongabókini verður greitt frá, at Elia fór livandi til himmals. 

Elia profetur er ofta lýstur við einum ravni. Í einum óvanliga drúgvum turki beyð Guð Elia at fara til áarløk eystan fyri Jórdanánna. Og "Hvønn morgun komu ravnarnir við breyði til hansara og hvørt kvøld við kjøti; og hann drakk úr ánni".

Kristindómur
Bíbilskir persónar
Popplist 7

Á Popplist 7 (2008) eru 19 løg. Tað eru 3ARIN og plátufelagið Tutl, sum hava givið Popplist 7 út.

Sangir á fløguni 
 Jens Marni Hansen ”I Don´t Wanna Wait No More”
Teitur Lassen ”Catherine The Waitress”
Bet You Are William ”Dynasty”
The Dreams ”Verden Vil Bedrages”,
Boys In A Band ”Black Diamond Train”
The Ghost ”Something New”
Faroe 5 ”Bara 1 Spæl”
Remi og Rosely ”Tað er Lekkirt”
Lizzie ”Dans Med Mig”
Linda Andrews ”Revelation”
Jógvan Hansen ”Celia”
4 ”Her er løtan”
Eivør Pálsdóttir ”Mannabarn”
Uni Arge ”Mitt í sjónum”
Orca ”Fjøllini standa úti”
Maður:glotti ”Dansurin”
Heiðrik ”Heyhey”
Jóan Petur ”Moments”
Jóannes Lamhauge ”Púra vekk”

Føroyskar tónleikaútgávur
2008
Grótføroyskt

Grótføroyskt (1998) er rock/pop-fløga. 12 føroyskir rock/popp tónleikabólkar eru á Grótføroyskt: Encounter galaxy, Grønt fót slím, Maður:glotti, Happy?, Hatespeech, Myrkt, Life, Diatribes, iIIi, Siesta, Z-free og Visible Fish.

Útvortis avísing 

 www.tutl.com/Grótføroyskt

Føroyskar tónleikaútgávur
1998
TUTL 2000

TUTL 2000 (2000) er rock/pop-fløga, sum er útgivin av Tutl.

16 bólkar/solistar eru á fløguni:

Mark No Limits
Maður:glotti
Kræklingar
Hatespeech
Moirae
Mold
Aria
Nalja
Present Past
Sirm
Myrkt
Devon
Visible Fish
Plastnoist
Hjarnar
Maria Guttesen.

Útvortis avísing 

 www.tutl.com/TUTL2000

Føroyskar tónleikaútgávur
2000
Saint Augustine

Saint Augustine er ein býur í lutstatinum Florida í USA. Býurin liggur við Atlantshavið og hevði í 2019 umleið 15 túsund íbugvar.

Søga  

Saint Augustine varð grundlagdur í 1565 og er harvið eldsti býurin í Amerika.

Sí eisini 
 Sambandsríkið Amerika
 Florida

Ávísingar úteftir  
 Heimasíða: www.ci.st-augustine.fl.us 
Saint Augustine (Florida), wikivoyage.org (á enskum)

Keldutilfar 
 
 

Býir í Florida
Hillsong

Hillsong er kirkja í Sydney. Tónleikur hennara við greiðum kristnum boðskapi er kendur um allan heimin og verður sendur á fleiri sjónvarpsstøðum. Millum aðrar sendir TV Visjon Norge tíðum henda tónleik. Hillsong rørslan hevur sín uppruna í Sydney í Avstralia. 

Á Youtube liggja meira enn 60 klipp við sangi og tónleiki frá Hillsong, og fleiri teirra hava sera høg vitjanartøl. "With All I Am" hevur verið sæddur meira enn fýra milliónir ferðir í tey tvey árini, hann hevur verið atkomuligur á Youtube. "All I Need Is You" er vístur 2,3 milliónir ferðir og "I Will Run To You" 1,5 milliónir ferðir. Sangirnir liggja í fleiri ymsum útgávum og kunnu tí vera sæddir uppaftur oftari, um lagt verður saman. 

Hillsong samkomur eru eisini í Kiev í Ukraina, Stockholm í Svøríki, London í Bretlandi, Cape Town í Suðurafrika og sjálvandi eisini í Sydney í Avstralia, har rørslan av fyrstan tíð byrjaði.

Útvortis ávísing 

 Vitja netsíðuna hjá Hillsong rørsluni

Samkomur
Kyushu

Kyushu (japanskt: 九州 ella Kyūshū) er syðsta av teimum fýra høvuðsoyggjunum í Japan. Oyggin er fjallalendi, og á gosfjallinum Aso er eitt av størstu gosopum í heiminum. Tað býr ikki so nógv fólk á nakrari aðrari oyggj í Japan enn á Kyushu. Samband er við Honsku ígjøgnum undirsjóvartunnil undir Shimonosekisundi. Í tí subtropiska veðurlagnum á Kyushu vaksa nógvar litfagrar plantur. 

Oyggjar í Japan
Jósef, fosturfaðir Jesu

Í Nýggja Testamenti er træsmiðurin Jósef (hebraiskt: יוֹסֵף) maður Mariu Moy og fosturpápi Jesus. Hann var ættaður niður frá Dávidi kongi og hevði vissuliga umsorgan fyri Jesusi, eins og átti hann hann sjálvur. Jósef starvaðist sum lítillátin smiður. 

Kristindómur
Halgimenni
Bíbilskir persónar
Jóhannes Doyparin

Í Nýggja Testamenti er Jóhannes Doyparin (hebraiskt: יוחנן המטביל) undanmaður hjá Jesusi; hann prædikar umvending í oyðimørkini, boðar at Jesus skal koma og doypir mong, eisini Jesus, í ánni Jórdan. Jóhannes var sonur Elisabet, ið var systkinabarn Mariu Moy. Foreldur hansara fingu at vita frá Gabriel høvuðseingil, at hann skuldi gerast profetur. Hann fór út í oyðimørkina í Júdea og livdi av ongsprettum og villum hunangi. Og har fór hann undir at doypa fólk og segði, at hann var boðberi fyri ein, ið er nógv sterkari enn hann sjálvur. Jóhannes meinti við Jesus, sum hann helt vera hin rætta at doypa seg.

Føðing Jóhannesar 

Tá ið Heródes var kongur í Júdea, var har ein prestur, sum æt Sakarias. Kona hansara æt Elisabet og var av Árons ætt. Tey vóru bæði gudrøkin og royndu at liva eftir Guds boðum. Sakarias og Elisabet vóru væl til aldurs og áttu eingi børn. 

Einaferð, meðan Sakarias var í templinum og bar fram roykilsisoffrið, sá hann ein eingil frá Gudi standa høgrumegin altarið. Sakariasi varð dátt við hesi sjón; men eingilin segði: Óttast ikki, Sakarias, tí at bøn tín er hoyrd, og Elisabet, kona tín, skal føða tær ein son, og tú skalt lata hann eita Jóhannes. Hann skal vera mikil fyri eygum Harrans. Vín og sterkan drykk skal hann ikki drekka, og alt frá moðurlívi skal hann fyllast av heilagum anda. Sjálvur skal hann ganga undan fyri ásjón hansara í anda og kraft Elia, til tess at vinna Harranum eitt vælbúgvið fólk.

Hvussu skal eg vita hetta vist? Tí eg eri ein gamal maður, og kona mín er komin væl til aldurs? Spurdi Sakarias. Eingilin svaraði honum og segði: Eg eri Gabriel, sum standi fyri andliti Guds, og eg eri sendur út at bera tær hesi gleðiboðini. Tú skalt verða málleysur og ikki fáa talað inntil tann dag, tá ið hetta hendir, afturfyri at tú trúði ikki orðum mínum. 

Tey, sum sótu uttanfyri og bíðaðu, meðan Sakarias var inni í templinum, ótolnaðust, og tey skiltu ikki, at Sakarias var so leingi í templinum. Tá ið hann kom út aftur, fekk hann ikki talað, men gjørdi tekin í staðin fyri at lýsa signingina. Tá skiltu tey, at hann mundi hava havt eina sjón, og tey undraðust. 

Sonurin, sum eingilin hevði boðað Sakarias frá, var nú komin. Grannar og frændur komu at vitja og gleðast saman við teimum. Átta dagir eftir tað, at barnið var føtt, komu teir at umskera barnið og geva tí navn. Teir ætlaðu, at tað skuldi eita Sakarias eftir faðir sínum; men Elisabet segði: “Hann skal eita Jóhannes”. 

Hetta hildu teir vera løgið, tí eingin í ættini æt Jóhannes. Teir spurdu Sakarias, hvussu hann vildi barnið skuldi eita. Sakarias gjørdi tekin at fáa eina talvu, og tá ið hann fekk talvuna, skrivaði hann: “Jóhannes er navn hansara”. Í somu stund fekk Sakarias málið aftur, og hann lovaði Gudi. Barnið vaks og varð sterkt í andanum; og hann var í oyðimørkini, til hann steig fram fyri Ísrael.

Kristindómur
Halgimenni
Bíbilskir persónar
Gabriel

Høvuðseingilin Gabriel (hebraiskt: גַּבְרִיאֵל, grikskt: Γαβριήλ ella Gabriēl) er sendiboð Guðs og boðar frá føðingum Jesusar. Frammanundan hevði hann boðað frá, at Jóhannes Doyparin skuldi verða føddur. Gabriel er eisini nevndur í Gamla Testamenti, har hann leggur út sjónir Dánjals profets. Hann verður hámettur av bæði jødum og muslimum. Í halgu bók muslimanna, Koranini, boðar Gabriel Muhammedi frá, at hann skal vera Guðs sendiboð á jørð.

Kristindómur
Gudstænasta

Gudstænasta er kristin samkoma ella felags gudsdyrkan sum fer fram eftir fastari skipan, vanl. við sálmasangi, bøn, prædiku o.s.fr. sum prestur stendur fyri. Til gudstænastuna koma fólk at hoyra Harrans orð verða boðað, at halda bøn og at syngja Gudi lovsong t.e. takkarsong. Eisini fer fram dópur og tann heilaga kvøldmáltíð (altargangur). Hvønn sunnudag og halgidag er gudstænasta í kirkjuni. Ofta lesur deknurin lestur, tí presturin hevur meira enn bara ein kirkju.

Kristindómur
Fariseararnir

Fariseararnir vóru tann størsti trúarflokkurin á Jesu døgum. Teir hildu seg so strangliga til jødadómin, at teir ofta minstu ta sonnu meiningina burtur. Nógvastaðni í evangeliunum skiftir Jesus orð við fariseararnar og kallar teir hyklarar, tí teir eru so sjálvrættvísir. Farisearnir stóðu ofta ímóti Jesusi, og einaferð royndu teir at seta hann fastan í orðum. Teir spurdu hann, um tað var rætt av einum, ið var lýðin Guðs lóg, eisini at ganga eftir ríksins lógum og gjalda skatt. Jesus svaraði og bað teir vísa sær ein penga, ið keisarans mynd stóð á. Síðan segði hann: “Gevið tá keisaranum tað, ið keisarans er, og Guði tað, ið Guðs er!”.

Kristindómur
Jødadómur
Longst sum best

Longst sum best (2004) er "best of" útgávan hjá Tinganest, ein uppsamlingsfløga við teim bestu sangunum av teimum fyrru útgávunum.

Sangir 
Minnist tú 2:59
Eingil mín 3:02
Upp á tá 3:27
Stíg stórum 3:13
Vágagellan 3:06
Í óvissu 3:02
Hangandi hár 2:43
Brátt summarnátt 3:04
Bakka fram 2:15
Betri kós 4:07
Eg vil bara hava 3:27
Hiawathi 2:33
Annan sang 2:55
Babba 2:40
Snípan 2:53
Válandi heim 2:45

Keldur 

Føroyskar tónleikaútgávur
Tinganest
2004
Nú Má Tað Vera

Nú Má Tað Vera (1986) er annað kassetuband hjá Tinganest.

Sangir 
A1 Nú má tað vera 3:11
A2 Vetrarkærleiki 3:24
A3 Annan sang 3:07
A4 1904 3:00
A5 Babba 2:36
B1 Gott tú er tú 2:45
B2 Eykanummar 3:36
B3 Snípan 2:48
B4 Summarnátt 3:06
B5 Givin' Up Ramblin' 5:05

Keldur 

Føroyskar tónleikaútgávur
Tinganest
1986
Upp á Tá

Upp á tá (1983) er fyrsta kassetubandið, sum Tinganest gav út. 

Føroyskar tónleikaútgávur
Tinganest
Nordre Land kommuna

Nordre Land kommuna er ein kommuna í Innlandet fylki í Noregi. Í suðri hevur Nordre Land mark við Søndre Land, í norðri við Nord-Aurdal og Gausdal, í vestri við Sør-Aurdal og Etnedal, og eystri við Lillehammer og Gjøvik.

Høvuðsstaðurin í Nordre Land kommunu er Dokka.

Vinabýir 
  Tomelilla, Svøríki
  Rantasalmi, Finnland
  Præstø, Danmark

Kommunur í Innlandet
Páll Poulsen

Páll Poulsen er ein føroyskur rithøvundur føddur 1962.

Útgávur 
 Vitanarslóðin, Kioskin, 2005

Keldur

Slóðir úteftir 
Bloggur hjá Páll Poulsen

Føðingar í 1962
Føroyskir rithøvundar
Søndre Land kommuna

Søndre Land kommuna er ein kommuna í Innlandet fylke í Noregi. Í suðri hevur Søndre Land mark við Gran og Ringerike, í norðri við Nordre Land og Gjøvik, í vestri við Sør-Aurdal, og eystri við  Vestre Toten.

Kommunur í Innlandet
Betri pensjón

Betri pensjón er eftirlønar- og lívstryggingarfelag, ið varð stovnað í 2007. Betri pensjón er átt og stovnað av TF-Holding, sum eisini eigur Tryggingarfelag Føroyar P/f. 8 fólk starvast á Betri pensjón. Stjóri er Mortan Poulsen.

Útvortis slóð 

 Heimasíðan hjá Betri pensjón

Føroyskar fyritøkur
Trygd

Trygd er eitt nútímans tryggingarfelag undir BankNordik samtakinum. Trygd varð stovnað  í 1932 og er harvið elsta tryggingarfelag í landinum. Í 54 ár kundi Trygd tó ikki selja tryggingar, tí einkarrættur var á føroyska tryggingarmarknaðinum frá 1943 til 1. januar 1997, tá hann varð tikin av. 

Tá einkarrætturin varð tikin av, setti Føroya Banki nýggjan pening í felagið, og 2. februar 1998 fór Trygd aftur undir at selja tryggingar; í fyrstu atløgu familju- og sethúsatryggingar. Síðani er útboðið av tryggingum alsamt víðkað, og í dag bjóðar Trygd flestallar skaðatryggingar til privat viðskiftafólk og til føroyska vinnulívið.

Stjóri í Trygd er Janus Thomsen og nevndarforkvinna er Turið Finnbogadóttir Arge.

Útvortis slóð 

 Heimasíðan hjá Trygd

Føroyskar fyritøkur
Betesda

Betesda er brøðrasamkoma í Klaksvík.

Ávisingar úteftir 

 Heimasíða hjá Betesda

Brøðrasamkoman
University of Notre Dame

University of Notre Dame í Indiana er eitt víðagitið katólskt universitet. 

Lærdir háskúlar í USA
Kolubrand

Kolubrand er ein blóðproppur. Sum oftast fær man kolubrand í fótin og armin. Tað sum hendur er, at aðranar verða stigvís tiptar. T.v.s at einki blóð kemur til hetta staðið har blóðproppurin er, t.d. fótin. Ì byrjani hevur man pínu í beininum, tá ið man gongur. Tað fer vekk aftur, tá ið man stendur stillur.  So við og við verur pínan verri. Og pínan verur eisini har, tá ið man er í frið. 

Sjúkur
Ejler Djurhuus

Ejler Djurhuus er føddur á Tvøroyri 5. oktobur 1926. Hann er sonur Margrethu og Kristian Djurhuus. Hann er fyrrverandi sýslumaður, og hevur virkað í Lions Club, har hann millum annað var ein av stovnumonnunum av Lions Club Suðuroy í 1986.

Kelda 

Sýslumenn í Føroyum
Kristiligt Lurtara- og Hyggjarafelag

Kristiligt Lurtara- og Hyggjarafelag (Klh) var stovnað 6. apríl 1959 og hevur heimstað í Tórshavn. Formaður er Uni Næs, prestur úr Fuglafirði.

Endamál 

 At virka fyri kristiligum sendingum í útvarpi og sjónvarpi, sum t.d. gudstænastum, kristiligum fundum, andaktum, kristiligum sangi og tónleiki, tíðindum frá kristiligum arbeiði o.t.l. 
 At styðja útvarp og sjónvarp í góðum og sømiligum sendingum.
 At mótarbeiða, at útvarp og sjónvarp verða nýtt til ósømiligar sendingar og annað, sum ikki er kristnum siði og kristnari trúgv verdugt.

Limaskapur 

Felagið skrivar (seinast í mars 2011) at tey hava gott 1.200 limir. Aldursmark fyri limir er 14 ár.

Slóð 

 Heimasíða felagsins

Føroyskir felagsskapir
Kristindómur í Føroyum
Føroyskir tíðindamiðlar
Likka

Likka (frøðiheiti - Larus fuscus) er mási við grásvørtum baki og gulum fótum. Likka sæst allastaðni við føroysku strondina. Á sand, hellu, í ósa og við húsa leitar likkan eftir onkrum etandi. Likkan er hvít umhálsin og kroppin. Ovari partur er grásvartur. Beinini eru gul eins og nevið. Reyður blettur er á undurnevinum og krókur á yvirnevinum. Likkan hevur vakurt vakstralag. Veingirnir eru langir, og tá ið hon situr, koma teir um velið.

Sí eisini 
 Fuglar í Føroyum

Fuglar
Charadriiformes